open-index/open-wikipedia-markdown huggingface dataset:
Charles Kabugo

'

**Charles Kabugo** musawo omukulu omuwi w'amagezi ku by'omunda mu minisitule y'ebyobulamu mu Uganda . Ono ye  director omukulu w'eddwaliro ekkulu e Kiruddu, mu Divizoni y'e Makindye, mu bukiikaddyo bwa Kampala ekibuga ekikulu era ekisinga obunene mu Uganda .  Yalondebwa ku kifo ekyo nga 9 ogwomunaana 2018. 

## Ensibuko n’obuyigirize
Yazaalibwa mu kitundu kya Buganda ekiri mu  Uganda. Oluvannyuma lw’okusomera mu masomero g’omu kitundu, yayingizibwa mu yunivasite e Makerere okusoma obusawo bw’abantu, n’atikkirwa diguli y'obusawo nokulongoosa (Bachelor of Medicine and Bachelor of Surgery) (MBChB). Oluvannyuma yunivasite y’e Makerere yamuwa diguli eyookubiri( Master of Medicine) (MMed) mu by’obujjanjabi obw’omunda . Era alina diguli eyookubiri mu ssaayansi (MSc) mu Clinical Epidemiology ne Biostatistics, okuva mu yunivasite etaategeerekese. 

Dr. Charles Kabugo musawo omukulu omuwi w’amagezi eyagattibwa ku ddwaaliro lya Mulago National Referral Hospital, eddwaliro lya Uganda eriri waggulu era erisinga obunene  , nga lirina ebitanda 1790, era nga lino likola ng’eddwaliro erisomesa erya Makerere University College of Health Sciences . 

Mu Gwokutaano gwa 2016, oluvannyuma lw’okumaliriza eddwaliro ekkulu e Kiruddu ery’ebitanda 200, Dr. Kabugo yalondebwa okubeera dayirekita ow’ekiseera mu kifo kino ekipya. Abajjanjabi abasoba mu kikumi n’abajjanjabi abatali balwadde kkumi nabana bakyusibwa ne batwalibwa e Kiruddu okumala akaseera, okusobola okuddaabiriza ekizimbe ky’eddwaliro lya Lower Mulago Hospital Complex wakati wa 2016 ne 2019. Obujjanjabi kkumi nabuna obwali buzingirwamu bwalimu (1) puleesa (2) thyroid (3) sukaali (4) ensigo (5) obuzibu bw’omutima (6) endwadde ezisiigibwa (7)  endwadde z'olususu (8) endwadde z’amawuggwe (9) endwadde z’obwongo (10) okuggya (11) Siriimu (12) endwadde z’ekibumba (13) endwadde z’enkizi (endwadde z’ebinywa)  (14) nez’omusaayi) . 

Mu Gwomunaana gwa 2018, Charles Kabugo, MBChB, MMed (Internal Medicine), MSc, yalondebwa okuba akulira eddwaaliro ekkulu e Kiruddu. Agenda kumyukibwa Dr. Robert Sentongo.  

## Laba nebino

* Eddwaliro ekkulu e Kawempe
* Eddwaaliro lya Mulago National Referral Hospital
* Ettendekero lya Makerere University College of Health Sciences

## Ebiwandiiko ebikozesebwa
Charles Ibingira

Pulofeesa **Charles Ibingira** musawo wa Uganda alongoosa, akola ku by’ensoma n’obusawo. Ye Mukulu w'essomero lya Makerere University College of Health Sciences .  Yalondebwa mu kifo ekyo mu gw'ekumi noogumu 2015, ku ndagaano ya myaka ena ey’okuzzibwa obuggya.  Emabegako yaliko Dean wa Makerere University School of Biomedical Sciences, okuva mu 2010 okutuuka mu 2014. 

## Ensibuko n’obuyigirize
Yazaalibwa mu kitundu ky’e Toro mu maserengeta ga Uganda, mu mwaka gwa 1964. Oluvannyuma lw’okusoma mu masomero ga pulayimale ne siniya ag’omu kitundu, yayingizibwa mu Makerere University School of Medicine, ekitundu ku Makerere University College of Health Sciences. Yatikkirwa mu 1988, n’afuna diguli yeby'obusawo n'okulongoosa (Bachelor of Medicine ne Bachelor of Surgery) . Oluvannyuma, mu 1996, yafuna diguli eyookubiri mu by’obusawo mu kulongoosa abantu bonna, okuva mu yunivasite y’emu. 

Ali omu ku ttendekero ly'abalongoosa b'ebuvanjuba, massekati wamu n'amaserengeta ga Africa (COSECSA), yalondebwa mu 2003. Era alina Diploma mu International Research Ethics, eyaweebwa Yunivasite y’e Cape Town, mu 2007. 

## Omulimu
Charles Ibingira ayongedde okutwala obuvunaanyizibwa mu Makerere College of Health Sciences, mu by’obujjanjabi n’okuddukanya emirimu, okutandika mu 1996, oluvannyuma lw’okutikkirwa diguli eyookubiri mu kulongoosa abantu bonna. 

Yakola ng’omusawo alongoosa mu mbeera y’obujjanjabi. Mu by’ensoma, yatandika ng’omusomesa, n’alinnya ng’ayita mu madaala okutuuka ku muyambi wa pulofeesa mu kitongole kya Anatomy, mu Makerere University School of Biomedical Sciences, era okukkakkana ng’alondeddwa nga Dean w’essomero eryo. 

Amanyiddwa olw'okukulembera okutandikawo pulogulaamu za yunivasite mu Biomedical Engineering ne Biomedical Sciences mu yunivasite e Makerere . Era akoze nnyo okuwandiika n’okutendeka abasomesa mu pulogulaamu zino n’endala. Dr. Ibingira munoonyereza omukulu mu by'okulongoosa, ensengekera y'omubiri(anatomy) n'empisa z'ebiramu(bioethics) . 

## Ebirala by’olina okulowoozaako
Professor Charles Ibingira ye nnannyini, omutandisi era akulira *eddwaaliro lya Life Line International Hospital*, ekifo eky’obwannannyini eky’abalongoosa ekisangibwa mu kitundu ekiyitibwa zana mu Munisipaali y’e Ssabagabo, ku mabbali g’oluguudo lwa Kampala-Entebbe . Eddwaaliro lino lyaggulwawo mu December wa 2018. 

## Laba nebino

* Eddwaaliro lya Mulago National Referral Hospital
* Philippa Ngaju Makabore

## Ebiwandiiko ebikozesebwa
African Health Services

***African Health Sciences*** ye kitabo ky’eby'obujjanjabi ekiggulwawo nga kyekenneenyezebwa buli luvannyuma lwa myezi enna nga kikwata ku nkola y’obujjanjabi n’enkola y’eby'obulamu mu bantu ekwatagana ku  Afrika n’amawanga agafuna ssente entono.  Omusunsunzi omukulu ye James K. Tumwine  ku Makerere University, eyatandikawo ekitabo kino mu 2001. 

Ekitabo kino kitekebwa munkola era ne kitekebwaami ebijuliziddwaamu aba mu index Medicus / MEDLINE / PubMed. 

## Ebijuliziddwaamu

## Ewalala w'oyinza okubigya

* Official website
Elly Tumwine

Tumwine yazaalibwa nga 12 ogw'okuna mu mwaka gwa 1954, e Burunga mu Disitulikiti y’e Mbarara . Yasomera mu Burunga Primary School, Mbarara High School ne St. Henry's College Kitovu, nga tannayingira Makerere University.Yafuna diguli ya BA mu by'emikono nga yegasse ne Dip. Ed mu 1977. Yakuguka mu byafaayo by’okusiiga ebifaananyi mu by’emikono.

Oluvannyuma yamaliriza omusomo gwa cadet officers mu ttendekero ly'amaggye erya Tanzania Military Academy e Monduli . Era yagenda mu kkoosi y’abaduumizi abakulu mu ttendekero lya Uganda Senior Command and Staff College e Kimaka, e Jinja, Uganda, ng’ali mu kibiina kya bapayoniya ekyatikkirwa mu 2005.  Tumwine era yalina ebisaanyizo ebirala eby’amaggye okuva mu ttendekero e Vystry, mu Soviet Union .
David Cook (omukenkufu mu by'ebiwandiiko) .

**David Cook** (1929 &#x2013; 30 ogw'okusatu 2003) yali muyivu mu Bungereza, omukugu mu kusengejja ebiwandiiko era nga muwandiisi wa bitabo.  Ng'omusomesa w'ebiwandiiko mu Yunivasite z'e Makerere ne Ilorin, yakola kinene mu kukubiriza litulica mu buvanjuba bwa Afrika . 

## Obulamu
David Cook yasomera mu Birkbeck College, London, n’atikkirwa mu Yunivasite y’e London mu mwaka gwa 1954 n’afuna diguli y'eddaala erisooka mu biwandiiko by’Olungereza, era n’amaliriza eya MA mu mwaka gwa 1956. Oluvannyuma yasomesa mu Yunivasite y’e Southampton okutuusa mu mwaka gwa 1962, lwe yafuuka omusomesa mu yunivasite e Makerere . Yafuuka Omusomesa Omukulu mu mwaka gwa 1965, ne Pulofeesa era akulira ekitongole mu mwaka gwa 1967. Okuva mu  mwaka gwa 1977 okutuuka mu 1989 yali Pulofeesa w’Olungereza era akulira ekitongole ky’ennimi z’Abazungu ez’omulembe mu Yunivasite y’e Ilorin . 

## Akola

* (ed.) *Ensibuko y’obuvanjuba bwa Afrika: ekitabo ekikuŋŋaanyiziddwa mu Makerere*, London : Ebitabo by’ebyenjigiriza bya Heinemann, 1965. Omusomo gw’abawandiisi ba Afrika, 15.
* (ed. ne Miles Lee) *Emizannyo emimpi egy’obuvanjuba bwa Afrika mu Lungereza: emizannyo kkumi mu Lungereza*, London & Nairobi: Heinemann Educational, 1968.
* (ed. ne David Rubadiri ) *Ebitontome okuva mu buvanjuba bwa Afrika*, London: Heinemann Educational, 1971. Omukulembeze w’abawandiisi ba Afrika 96.
* (ed.) *Mu muddugavu n’omweru : ebiwandiiko okuva mu buvanjuba bwa Afrika nga biriko okukubaganya ebirowoozo ku mpewo n’okunnyonnyola*, Kampala: East African Literature Bureau, 1976
* *Ebiwandiiko by’Afirika: endowooza enzijuvu*, London: Longman, 1977
* (ne Michael Okenimpke) *Ngugi wa Thiong'o, okunoonyereza ku biwandiiko bye*, London: Heinemann, 1983
* (ed. ne Olu Obafemi ne Wumi Raji) *Amaloboozi agasituka: ekitabo ekikuŋŋaanyiziddwa kw’ebitontome ebipya eby’e Nigeria*, Yaba, Lagos : Ebitabo bya Kraft, 1991

## Ebiwandiiko ebikozesebwa
Emma Mutebi

Kaputeeni **Emma Mutebi** Muvuzi wa nnyonyi ya Uganda, akola nga kapiteeni mu Uganda Airlines, kampuni ya Uganda etwala ennyonyi, ku nnyonyi ya CRJ 900, okutandika n'Ogwokuna 2019. 

## Omulimu
Amangu ddala nga tannaba kwegatta ku kkampuni ya Uganda Airlines, Kaputeeni Mutebi yali mugoba w'ennyonyi ne kampuni ya Rwandair . Era emabegako yaliko Omugoba w'ennyonyi mu  kkampuni ya Aircraft Leasing Services, esangibwa mu kibuga Nairobi ekya Kenya . Era yagobako ennyonyi mu kkampuni ya Jet Link, nayo esangibwa e Nairobi era n'agoba ennyonyi mu kkampuni ya DAS Air Cargo, esangibwa Entebbe mu Uganda . 

## Ebirala by’olina okulowoozaako
Mu Gwekkumi 2019, Emma Mutebi yalondebwa Uganda Airlines, okubeera omu ku bavuzi b’ennyonyi abana mu Uganda, abaagoba ennyonyi ya CRJ900 ey’okusatu n’ey’okuna (5X–KDP ne 5X–KNP), okuva e Montreal, Canada ku lugendo lwazo olw’okuzituusa e Entebbe, Uganda, wakati wa 5 Oggwekkumi 2019 ne 7 Oggwekkumi 2019.    

## Era laba

* Ebyentambula mu Uganda
* Clive Okoth,
* Cornwell Muleya
* Michael Etyang

## Ebiwandiiko ebikozesebwa
All Saints University

**All Saints University**, ng’erinnya lyayo mu bujjuvu ye **All Saints University Lango** (ASUL), yunivasite ya bwannannyini mu Uganda. Emanyiddwa nga yunivasite ekitongole ekivunaanyizibwa ku By'ensonga z'Amatendekero ga Wagulu. 

## Wekisinganibwa
ASUL esinganibwa ku luguudo lwa Adoko, mu kitundu ky’omubukiikaddyo bw'omubuvanjuba bw’ekibuga Lira, mu Disitulikiti y’e Lira, Mubitundu By'omubukiika kkono,kiromita  320, nga zino ze mayiro 200, singa obeera okozeseza luguudo, mu bukiikakkono bwa Kampala, ekibuga ekikulu ekya Uganda era ekisinga obunene.  Endagiriro lya yunivasite eno singa oba okozesa bibalo ziri 2°14'46.0"N, 32°53'59.0"E (Latitude:2.246111; Longitude:32.899722). 

## Ebikikwatako
ASUL yatandikibwawo mu 2008 Obulabirizi bw’e Lango obw’Ekkanisa ya Uganda. Wadde ng’abalitandikawo n’abadukanya yunivasite eno Bakiririza mu ddiini zakikulisitaayo, yunivasite eno ekiriza abayizi awatali kusosola mu nsi ki gy'abeera avuddemu, nzikiriza ya ddiini, oba ggwanga lye. Ekibiina ekyasooka okuweebwa ebifo eky’abayizi baali bawera 90 nga bano baali baakamaliriza siniya, nga kino kyaliwo mu Ogwoluberyeberye mu 2009.  Koosi ezisomesebwa mu yunivasite eno gikkirizibwa aba UNCHE. 

## Enkulakulana ezibaddewo gye buvuddeko
Mu Gwokuna gwa 2014, Omumyuka w'Akulira Yunivasite eno  Fred Opio Ekong yafa olw’ebisago bye yafuna mu kabenje k’emmotoka.  

## Eby'enjigiriza
Webwatukira mu Gwoluberyeberye mu 2015, ASUL yali edukanya amakungaaniro g'abasomero nga mirundi esatu:

* Ekungaaniro ly'Abasomesa eriyigiriza Okuddukanya Bizineensi n'Okuzirabirira
* Ekungaaniro ly'Abasomesaeriyigiriza Sayaansi w'Ebitundu eby'etolodde
* Ekungaaniro ly'Abasomesa eribangula ku By'enjigiriza

## Koosi
Koosi za diguli zino wammanga zeezisomesebwa ku ASUL:

### Ekungaaniro ly'Abasomesa eriyigiriza ku ky'Okuddukanya emirimu n’okugirabirira

* Diguli mu by’Okudukanya Bizineensi n'Okuzirabirira Diguli mu by’Okutandikawo emirimu n’okuddukanya bizineensi entonotono

### Ekungaaniro ly'Abasomesa eribangula ku by'enjigiriza

* Diguli mu By’enjigiriza bya Pulayimale
* Diguli mu By’enjigiriza bya Siniya

### Ekungaaniro ly'Abasomesa eriyigiriza ku bya Sayaansi w’Eby'obulamu

* Diguli mu Misomo egy'enjawulo mu By'embeera z'Abantu n'eby'etolodde
* Diguli mu By’emirimu gy’Obulamu n’Okuddukanya Embeera z’Abantu
* Diguli mu Misomo egy'enjawulo mu Kutegeka n’Okuddukanya pulojekiti

Okwongereza ku koosi za diguli, yunivasite erina emisomo gya dipuloma mingi egy'enjawulone satifikeeti mu bintu bye bintu oba ebikwatagana nabyo.

## Laba ne

* Olukalala lwa yunivasite mu Uganda
* Eby'enjigiriza mu Uganda
* Olukalala lw'abakulembeze ba yunivasite mu Uganda
Olukalala lwa kampuni z'ennyonyi ezitakyakola mu Uganda

Luno lwe **lukalala lwa kampuni z'ennyonyi mu Uganda nga tezikyakola** . 

## Laba ne

* Olukalala lwa kampuni z'ennyonyi m Uganda
* Olukalala lw'ebisaawe by'ennyonyi mu Uganda
* Olukalala lw'amakampuni agasangibwa mu Uganda

## Ebijuliziddwaamu
Charles Okidi

Lieutenant General **Charles Okidi**, Muserikale wa Uganda omukulu mu ggye lya Uganda People's Defence Force (UPDF). Ono ye Muduumizi w’eggye ly’omu bbanga erya UPDF, okutandika mu Gwekkuminoogumu 2022. Yadda mu bigere bya Lieutenant General Charles Lutaaya eyalondebwa okubeera omuwabuzi wa pulezidenti.  Ekyo nga tekinnabaawo, okuva nga 11 Ogwekkumineebiri 2019 okutuuka nga 7 Ogwekkuminoogumu 2022, yeeyali akulira abakozi mu ggye ly’omu bbanga erya UPDF. Ekyo nga tekinnatuuka, yaliko Ssenkulu w’ebikwekweto ku kitebe ky’amagye g’omu bbanga ekya UPDF e Entebbe . 

## Ebyafaayo by’emirimu
Okidi aweereza ng’omugoba w'ennyonyi ya Presidenti okumala ebbanga eddene, mu kiseera kye kimu nga bwakola n’emirimu gye egy’amagye. Emabegako yaliko Omuduumizi w’ekiwawatiro ky’amagye g’omu bbanga ekya Nakasongola Air Force Base . Ekyo nga tekinnabaawo, yaliko Omuduumizi w’ekiwawatiro ky’amagye g’omu bbanga ekya Entebbe Air Force Base . Ekyo nga tekinnatuuka yaliko Omuduumizi w'ekiwayi kya Squadron era Offiisa aduumira ebikwekweto ku kiwawatiro kya  Entebbe Air Force. 

Ng'akulira abakozi b’eggye ly’omu bbanga erya UPDF, yadda mu bigere bya Major General Paul Lokech, eyaweebwa emirimu egy’enjawulo mu South Sudan .   Nga 28 Ogwokusatu 2020, yakuzibwa okuva ku ddaala lya Brigadier okudda ku lya Meeja Genero.  Yakuzibwa n’afuulibwa Lieutenant Genero mu kiseera we yalondebwa okuba Omuduumizi w’amagye g’omu bbanga. 

## Era laba

* Stephen Kiggundu
* Charles Lutaaya
* Gavas Mugyenyi
* James Birungi

## Ebiwandiiko ebikozesebwa
Uganda Pentecostal University

**Uganda Pentecostal University** nga mubufunze bakiwandiika nga **UPU,** yunivasite nga ya bwannannyini mu Uganda . 

## Gy'esinganibwa
Uganda Pentecostal Univesrty esinganibwa wakati mu Disitulikiti y’e Kabarole mu kibuga ky'e Fort Portal mu Uganda. Yasibuka musomero erisomesa banamateeka erya Grotius School of Law and Professional Studies eryatandika mu Gwokubiri mu 2001. UPU ttendekero lya bwannannyini eririna eririna ebisaanyizo by'okukakalabya emirimu gyalyo, ng'eno baagigya okuba mu kitongole ekivunaanyizibwa ku By'ensonga z'amatendekero Wagulu. Fort Portal, Disitulikiti y’e Kabarole, mu Bugwanjuba bwa Uganda, kiromita nga 320, nga ze mayiro 200, singa oba okozeseza luguudo ku luguudo,mu bugwanjuba bwa  Kampala, ekibuga ekikulu ekya Uganda.  Ekifo kino kiri nga kiromita emu, nga ze mayiro 0.6, ku luguudo lw'e Kasese ku Muchwa Complex. Endagiriro y'etendekero ekulu ng'okozesa bibalo ze zino:0°39'44.0"N, 30°15'58.0"E (Latitude:0.662222; Longitude:30.266111). 

## Entambuza y'emirimu
Yunivasite eno yatandika okukola mu 2001 nga Grotius School of Law and Professional Studies, nga balina etendekero erisinganibwa e Mengo, ekitundu ekiriraanye Divizoni y'e Lugaba, mu bugwanjuba bwa Kampala, ekibuga kya Uganda ekikulu. Esomero lino lyasooka kukola ng’ekitundu kya yunivasite endala. Mu 2004, esomero lino lyaweebwa amagezi ab'ekitongole ekivunaanyizibwa ku By'ensonga z'Amatendekero ga Wagulu okusaba ebisaanyizo ebirikiriza okukola nga lyeyawudde. Oluvannyuma lw'obutakaanya wakati wa yunivasite ne n'ekitongole kino okubeera nga byaali bigongyoddwa nga bali mu kkooti,  UNHCE yawa yunivasite eno layisiinsi nga 9 Ogwomunaana  2005.  

## Laba ne

* Eby'enjigiriza mu Uganda
* Fort Portal
* Ekitundu ky'Omubugwanjuba mu Uganda
* Olukalala lwa yunivasite mu Uganda
* Olukalala lw'abakulembeze ba yunivasite

## Ebijuliziddwaamu

## Ewalala w'oyinza okubigya

* "UPU Ewawaabira Ekitongole Ekikulaakulanya Amateeka".
* "UPU Ewangudde Omusango Gwa LDC".
David Kibikyo

**David Lameck Kibikyo** mukugu mu by’enfuna, eby’ensoma n’okuddukanya eby’ensoma mu Uganda.  Y'aamyuka cansala (Vice Chancellor) wa Busoga ,  yunivasite ey'obwannannyini. Yalondebwa mu mwaka gwa 2014, ng’adda mu bigere bya Pulofeesa Christopher Bakwesegha eyawummula.  

## Ensibuko n’obuyigirize
Alina diguli  esooka mu bya ssayansi mu by’enfunan'eyookubiri mu by'emikono, mu by'enkola y'ebyenfuna n'enteekateeka zombi okuva mu yunivasite e Makerere,  era nga ya gavumenti esinga obukadde n’obunene mu Uganda. Alina diguli eyookubiri mu mateekag'ensi yonna  (Public International Law), gye yafuna okuva mu Kampala International University . Diguli ye ey'obusawo mu by'obufirosoofo(Doctor of Philosophy) mu by’enfuna yagifuna okuva mu yunivasite ya Roskilde mu Denmark.  

## Omulimu
Nga tannatuuka mu kifo ky’alimu kati, yaweerezaako nga pulofeesa omuyambi avunaanyizibwa ku kunoonyereza n’okukakasa omutindo mu ttendekero ly’e *Kigali Institute of Management* . Nga tannakola ekyo, yaweereza nga dayirekita, mu ttendekero lye limu. Emabegako, yaliko akulira *essomero ly’ebyenfuna n’ebibalo ebikozesebwa* mu yunivasite ya Kampala International University . Ekyo nga tekinnatuuka, yaliko omumyuka w’omukulu w’essomero *ly’ebyenfuna n’obusuubuzi* mu yunivasite y’emu. 

## Laba na bino

## Ebiwandiiko ebikozesebwa
Paul Waako

**Paul Waako** (yazaalibwa nga 20 ogw'okubiri mu mwaka gwa 1967) munnayuganda era omusawo w'eddagala, muddukanya weby'ensoma n'ebyenjigiriza ng'abadde mumyuka wa cansala mu yunivasite y'e Busitema ,  eya gavumenti mu Buvanjuba bwa Uganda, okuva nga 1 May 2019. 

## Ensibuko n’obuyigirize
Waako yazaalibwa nga 20 ogw'okubiri mu mwaka gwa 1967 ku kyalo Mukuta, mu Disitulikiti ye Mayuge, mu Buvanjuba bwa Uganda. Oluvannyuma lw’okusomera mu masomero ga pulayimale ne siniya mu kitundu, yayingizibwa mu Makerere , essomero ly’obusawo erisinga obukadde mu East Africa . 

Alina diguli esooka mu by'eddagala ne mu by'okulongoosa ne diguli eyookubiri mu sayansi mu by'eddagala, byombi byamuweebwa Makerere University, mu Uganda. Diguli ye ey'obusawo mu by'olufilosoofo mu nkola y'eddagala  yagifuna okuva mu Yuniversity ya Cape Town, mu Afirika eyamaserengeta. Alina ne diguli eyookubiri mu by’okuddukanya emirimu, gye yafuna okuva mu ttendekero lya Uganda Management Institute, mu Kampala. 

## Omulimu
Emyaka kkumi, Waako yakubiriza ekitongole ky’eddagala n’obujjanjabi mu Makerere yunivasite ettendekero lya sayansi w'ebyobulamu  . Olwo n’alondebwa okuba akulira ekitongole kya Busitema yunivasite ettendekero lya sayansi w'ebyobulamu,  n’aweereza mu kifo ekyo okuva mu mwaka gwa 2013 okutuuka mu  gwa 2019. 

Ng’omumyuka wa cansala mu yunivasite y’e Busitema, yasikira Pulofeesa Mary Okwakol, omumyuka wa kansala eyatandikawo, ekisanja kye ekyaggwaako nga 30 ogw'okuna mu mwaka gwa 2019. 

## Amaka
Waako mufumbo era mukyala we ye Ziria Tibalwa Waako, yinginiya w’amasannyalaze, abadde akulira ekitongole ekivunaanyizibwa ku masannyalaze mu Uganda okuva mu November wa 2016. Bombi, bazadde b’abaana bataano. 

## Ebiwandiiko ebikozesebwa
Tumusiime Rushedge

**Tumusiime Rushedge** (1 Omwezi ogwokusatu 1941 – 2008) yali musawo munnayuganda  eyalongoosa, omuvuzi w'ennyonyi, omuwandiisi w'obutabo bw'engero ezisomwa (Novelist) , mukubi  wa katuuni era omuwandiisi w'emiko mu mpapula z'amawulire. Yali amanyiddwa nga "Tom Rush". Yawandiikanga omuko buli wiiki mu *Sunday Vision*, oguyitibwa "Old Fox". Yeeyali obwongo emabega w'ekifaananyi kya katuuni eyitibwa lwa "Ekanya", ekyafulumizibwanga buli lunaku mu *New Vision* . Katuuni zino zaali zeetooloolera ku neeyisa y'Ekanya ey'ekitaamiivu ne mukyala we Rosie omulafuubanyi ,era nga zibadde zimanyiddwa okuva ku ntandikwa y’emyaka gya  1970.  Ye muwandiisi w'akatabo k'olugero, *The Corrupt, the Quick and the Dead* .  

## Obuvo bwe n’okusoma kwe
Tumusiime yazaalibwa nga 1 Omwezi ogwokusatu 1941 mu ssaza ly’e Buhweju mu Disitulikiti y’e Bushenyi . Yeeyali omuggulanda (First born)  mu baana musanvu, abaazaalibwa Rev. Andereya Rushedge ne Eseza Bantu. Yakulira mu maka amakulisiaayo era mu buto bwe, yeenyigira nnyo mu kkanisa ya Emmanuel Church Kabwohe ng’omukubi w’engoma ayita abasinza mu kusaba kwa Ssande.

Yasomera mu Kibubura Boys Primary School e Ibanda, ku misomo gye egya pulayimale. Ku misomo gya siniya, yagenda ku ssomero lya Mbarara High School (1954–1957) ne Ntare School (1958–1960). Yayiiya nakuba akabonero k’essomero lya Ntare bweyali omuyizi eyo. Yasoma Obusawo ku yunivasite y’e Makerere mu 1961. Eyo, n'era yasukkuluma era mu 1966 n’atikkirwa n’eddiguli esooka , n’agenda mu maaso okukuguka mu kujanjaba amatu, ennyindo n’emimiro (ENT). Yafuna dipulooma eya waggulu eddirira ddiguli  esooka (Postgraduate diploma) ku bbanguliro ly’abasawo. Yagenda okwongera okusoma mu Amerika n’afuna ddiguli eyookubiri mu kulongoosa abalwadde mu kibuga Chicago. Olw’ebyo bye yakola mu bisaawe by'obusawo obw'obujanjabi bw’amatu ,ennyindo n'emimiro ( ENT) n'endwadde z'obwongo n'olukizi, yaweebwa obwa pulofeesa. 

## Emirimu egifulumiziddwa

* 
* 
* 
* 

## Ebijuliziddwa

# 
# 
# 
#
Frank Muramuzi

**Frank Muramuzi** yali omukungu akulira  abakugu mu by’obutonde bw’ensi ekya National Association of Professional Environmentalists, ekitongole kya Uganda ekivunaanyizibwa ku butonde bw’ensi. Yafa nga 11 ogwo munnanna 2025 n'aziikibwa ku bigya bya  bajjajjaabe e Mbarara.

## Okubunyisa amawulire
Muramuzi abadde ayogerera nnyo ku nsonga ezikwata ku nkola entuufu ey'okutwamu  obutonde bw’ensi, nga mu 2021 bwe yabuuza ekitongole ekivunaanyizibwa ku butonde bw’ensi mu ggwanga ekya National Environment Management Authority in Uganda ( NEMA ) ku bw’enteekateeka  zaabwe ez’okuddukanya kasasiro ku yintaneeti mu ggwanga.

Muramuzi era abadde awagira enzirukanya ennungi ey’entobazzi mu Uganda. Mu 2023 yasaba gavumenti ya Uganda okuggyawo layisinsi z’ebitongole ebyali bikolera mu ntobazzi mu Uganda.

## Ebijuliziddwa
Isingoma Labongo Rukidi

**Isingoma Rukidi Mpuga**, era ayitibwa **Labongo**,  [ b ] yeeyali Omukama  wa Biito eyasooka owa Bunyoro - Kitara mu bugwanjuba bwa Uganda obwa leero .  Mu nnono y'Abanyoro, atwalibwa nga omulongo muganda wa Kato Kimera, kabaka wa Buganda owokusatu. 

## Obuto bwe

### Ennono y’Abanyoro
Mu nnono y’Abanyoro, Isingoma Mpuga Rukidi yazaalibwa mu Bukidi nga omutabani wa Kyomya owookubiri, eyali mu bukulembezi bw'Abachwezi obw'ensikirano , ne Nyatworo, muwala w’omusajja Omulango ayitibwa Labongo, [ c ] ow’ekika kya Mukwonga. Yali muto wa Nyarwa, omulongo wa Kato ate nga mukulu wa Kiiza.  Isingoma kiva mu kigambo ky’Olunyoro , ekitegeeza "taata w'engoma".  ‘Mpuga’ kiva mu linnya ly’ente ey'amabala eryeru n'eriddugavu, , ng’ajuliza obujajja bwa Rukidi obutabuletabule.   Erinnya ‘Rukidi’ lijuliza ekifo we yazaalibwa. 

Kigambibwa nti Rukidi ne baganda be bagambibwa okuba  nga baali bayizzi abaayagalwa ennyo abantu b’e Bukidi.   Olunaku lumu, omulaguzi ayitibwa Nyakoka [ d ], naye ow’e Bukidi, yabatuukirira n’abagamba bagende e Kitara, kubanga mu budde obwo eggwanga lyali teririna mukama, ne bakola bwe batyo.  Nyakoka yabawerekerako mu lugendo.  

### Ennono y’Abacholi
Mu nnono y’Abaacholi, Labongo yali mutabani wa Olum era muganda wa Gipiir ne Tiful. 

## Ebijuliziddwa

### Ebiwandiiko



### Ebijuliziddwa


### Ensonda
 
* 
* 
* 
* 
* 
* 
* 
*
Eric Berry Edney, omuwandiisi w’ebitabo

**Eric Berry Edney** (1913–2000) yali mukugu mu by’ensolo enzaalwa y’e Bungereza.

Edney yazaalibwa mu Bognor Regis, nasengukira mu Rhodesia n’ab’omu ffamire ye . Yasomera mu ssomero ly'ekisulo eryettendekero e Bulawayo . Edney yafuna diguli esooka mu ssaayansi okuva mu Rhodes University College mu mwaka gwa 1933. Yaddayo e Bungereza okusoma diguli n’aweebwa Dipuloma mu Imperial College ne Ph.D. mu [./University_of_Londhttps://en.wikipedia.org/wiki/University_of_Londonon Yunivasite y’e London] mu mwaka gwa 1936. Edney yakolera mu kitebe ky'ebyafaayo eky'eggwanga mu buvanjuba bwa Rhodesia okutuusa mu mwaka gwa 1940, lwe yakkiriza ekifo ky’omusomesa w’ebiramu(biology) mu Makerere College . Mu Ssematalo II, Edney yaweereza mu ggye lya Uganda Defence Force. Okuva mu mwaka gwa 1946 okutuuka mu gwa 1955, mu kiseera kye kimu yaweereza ng’omusomesa mu by’ebisolo n’omusomi mu by’ebiwuka mu Yunivasite y’e Birmingham, era n’afuna D.Sc. okuva mu kitongole kye kimu. Wakati w'omwaka gwa 1955 n'ogwa 1965, Edney yasomesa mu [./University_College_of_Rhodesia_https://en.wikipedia.org/wiki/University_College_of_Rhodesia_and_Nyasalandand_Nyasaland University College of Rhodesia and Nyasaland,] ng’omukulembeze eyatandikawo ekitongole ky’eby’ebisolo. Oluvannyuma yagenda mu Amerika, n’asomesa mu Yunivasite y’e California, Riverside okutuusa mu mwaka gwa 1972, ne mu Yunivasite y’e California, Los Angeles okutuusa mu mwaka gwa 1979. Bwe yawummula, Edney yagenda e Vancouver, era n’akwata ekifo eky’ekitiibwa mu Yunivasite y’e British Columbia . Okuzuulibwa nti alina obulwadde bw’okuvunda kw'ebinywa kyakomekkereza omulimu gwe ogw’okunoonyereza. Mu bbanga ly’omulimu , yaweebwa ekirabo kya Guggenheim Fellowship mu mwaka gwa 1968, era n’alondebwa munne okubeera mu Royal Entomological Society, Institute of Biology, ne American Association for the Advancement of Science . Edney yafiira mu Vancouver nga 28 May 2000, nga wa myaka 86. 

## Ebikozesebwa
Jason Ntaro

**Jason Ntaro** muyimbi Munnayuganda,  eyali mmemba w'ekibiina ky'abatontomi ki Lantern Meet of Poets.  Tatera kubula ku budaala / mikutu / butuuti  mikutu bwa kutontoma mu Kampala  n'okwetoloola Kampala . Azannye ku National Book Trust (NABOTU), BAYIMBA, Poetry in Session, Kwivuga, Open mic, Azania (UCU), Mirrors, Phat fest, Azannye ng'omugenyi ne Tshila, Spoken word Rwanda, ne Maurice Kiirya experience, mu Uganda n’okusukkawo.   Yafuna obugoberezi mu 2011 oluvannyuma lw'okweyongera ng'atontoma ekitontome jye buli kiseera ekitontome kye ekyatuumiddwa "emyaka 3, emyezi 2, ennaku 5", ekitontome ekikwata ku mukwano ogw'okutulugunya oguvaamu okufa. Okuzannya kw’omutontomi kwalimu okuggyamu engatto ze n’okutambuza ebigere ngatayambadde ku siteegi, oluvannyuma n’assa ekikkoowe 

## Obuto bwe n’okusoma kwe
Jason yazaalibwa mu Uganda . Yabeera e Kenya okumala ekiseera nga tannagenda Budaaki gye yakulira. Yagenda mu ssomero ly’Abazungu e Bergen, mu Budaaki. Yadda e Uganda naasomera ku Green hill academy ku misomo gye egya pilayimale, ne Kiira College Butiki ne Vienna College ku misomo gye egya siniya.

## Emirimu gye egikubiddwa mu kyapa

* "Olunaku lumu, olunaku lumu lujja kuba lunaku luno", mu  (2014) (2014) nga bano. *Amaloboozi lukumi agasituka: Ekitabo ky’ebitontome eby’omulembe gwa Afirika* . Ekitongole ky'ebitontome ekya BN. ISBN&nbsp; .
* "Oluyimba lw'omwoyo ogwabbira", mu  Lantern meet y'abayimbi. 2013. Omuwandiisi w’ebitabo.
* "Obutali butabeerawo".
* "okulaba enkuba ", ku July 2014 Ebitontome mu Lutuula ku The Hub, Kamwokya mu Kampala, Uganda
* "Tug & War", ku July 2014 Ebitontome mu Lutuula ku The Hub, Kamwokya mu Kampala, Uganda
* "Intimacy Minus Intricacy", ku July 2014 Ebitontome mu Lutuula ku The Hub, Kamwokya mu Kampala, Uganda
*

## Ebijuliziddwa

# "Meet The Performers pt 2: Introducing Jason Sabiiti Ntaro" lanternmeet.wordpress.com. Retrieved November 28, 2014.
# "Uganda: Lantern Meet of Poets - the Awakening" allafrica.com. Retrieved December 9, 2014.
# "One day some day will be this day | Jason Ntaro" somanystories.ug. Retrieved December 9, 2014.
# "Interview: Conversations with Jason Ntaro " proggie.ug. Retrieved December 9, 2014.
# "The Sophisticated Players - Spoken Word in Kampala" goethe. Retrieved December 9, 2014.

## Ebijuliziddwa wabweru wa wikipedia

* "EBINTU EBITONGOLE BYA KWIVUGA BIFUNA COMIC".
* "Ebitontome Mu Lutuula." : Jason Ntaro Emyaka 3, Emyezi 5, Ennaku 2 "
* "Intaviyu n'amaloboozi gange".
* "EBINTU BYANGE EBINTU 10 EBINTU BY'ABAYIMBI MU 2013".
* "Ebitontome mu Lutuula: Okuzuukuka kw'amagezi mu Kampala".
* "Kwivuga akola omwaka mu ngeri ey'omwoyo, ey'ebitontome".
* "Acfode ekyaza abakyala akawungeezi akakoleezeddwa emimuli "
Danniel Ruyange

**Danniel Ruyange** yazaalibwa 11 Ogwomwenda 1985) muzannyi wa cricket mu Uganda .  Muteebi wa mukono ogwa ddyo, azannye mu lukalala lwa List A cricket mu ttiimu y'eggwanga eya cricket .

## Ebijuliziddwa

## Ebijuliziddwa w'abweru wa Wikipedia

* Danniel Ruyange at ESPNcricinfo
Lawrence Kazibwe

**Dr. Lawrence Kazibwe** musawo omuwi w'amagezi ku bujjanjabi bw'abakyala era omusawo w'ebitundu by'abakyala eby'ekyama mu misitule y'ebyobulamu eya Uganda) Ye omumyuka w'omukulu w'Eddwaliro lya Kawempe General Hospital, mu Kawempe Division, mu bukiikakkono bwa Kampala, ekibuga ekikulu era ekisinga obunene mu Uganda. Yalondebwa mu kifo ekyo nga 9th Ogwomunaana, 2018.

## Obuto bwe n'okusoma kwe
Yazaalibwa mu Ttundutundu lya Buganda mu Uganda. Oluvannyuma lw'okugenda mu masomero g'omu kitundu, yayingira mu Mbarara University of Science and Technology eby'eddagala ly'abantu, n'afuna diguli esooka eya Bachelor of Medicine and Bachelor of Surgery (MBChB) mu 2006. Mu 2011, yafuna diguli eyookubiri eya Master of Medicine (MMed) mu Internal Medicine, era okuva mu Mbarara University.

## Omulimu gwe
Dr. Lawrence Kazibwe ye muwi w'amagezi, eyali yateekebwa mu Mulago National Referral Hospital,  eddwaliro lya gavumentu erisinga obunene mu Uganda, eririna ebitanda 1,790 era erikola ng'eddwaliro erisomesa erya Makerere University College of Health Sciences.  Mulago National Referral Hospital ligambibwa okuba n'ekitongole ky'abakozi ekisingayo okubaamu awazaalirwa awakola ennyo mu nsi yonna, nga lirina abaana abasukka mu 30,000 abazaalibwa nga balamu buli mwaka, nga liweza 32,654 buli mwaka mu myaka esatu okuva nga 1 Og2olubereberye, 2011 okutuuka nga 31 Ogwekkumineebiri 2013. Kino kitegeeza okuzaala abaana nga 90 buli lunaku, oba okuzaala 3.7 buli ssaawa, omuli n'ebitundu nga 20 okutuuka ku 25 eby'abalongoosebwa buli lunaku.

Mu Gwomunaana 2018, Lawrence Kazibwe, MBChB, MMed (Obstetrics & Gynecology), yalondebwa okubeera omumyuka w'omukulu w'eddwaliro lya Kawempe General Hospital, ekifo ekirimu abantu 200, ekikwatagana n'eddwalilo lya Mulago. Yali w'akumyuka Dr. Nehemiah Katusiime.

## Laba ne

* Eddwaliro lya Kawempe General Hospital
* Eddwaliro lya Mulago National Referral Hospital
* Makerere University College of Health Sciences

## Ebijuliziddwa

## Ebijuliziddwa wabweru wa wikipedia

* Omukutu gwa webusayiti gwa Uganda Ministry of Health
Kampala International School

**Kampala International School nga mu bumpi mpi bakiwandiika KISU,** somero eriri ku musingi gw'ensi yonna erisinganibwa mu Kampala, Uganda, lisinganibwa ku mulirwaano gw'e Bukoto.Mu kusooka baali baliyita Kabira International School of Uganda.

## Ebikikwatako
KISU lyatandikibwaawo mu 1993 nga erimu abayizi 67. 

### Okulidaabiriza
Mu Gwekuminoogumu 2009, esomero lino lyaddaabirizibwa n’okulongoosebwa, nga byonna awamu byali bibalibwaamu obuwumbi bwa ssente za Uganda 11, nga ze doola za Amerika obukadde 5.8&nbsp;mu kiseera ekyo. Etendekero empya  lisinganibwaamu ewali pulayimale ne siniya, ebifo bya sayaansi bya mirundi enna, ebifo webayigiririza kompyuuta bya mirundi esatu, n'ekidiba ekizuungu ekiwugirwaamu ekisobola okukozesenwa abantu munaana, ebizimbe bibiri webazannyira katemba w'okusiteegi, n’ebibiina ebiwerako ebirina ebikozesebwa byonna.

Okudaabiriza kuno kwawa KISU obusobozi bw'okubeera n'abayizi abawera 1,500 n’abasomesa abasoba mu 100.

## Engeri gyebasomesaamu

### Esomero lya pulayimale
Kampala International School of Uganda erina ekitundu kya pulayimale eky’abayizi ab’emyaka 2 okutuuka ku myaka nga 10/11. Esomero lino ligoberera Ensomesa y'eggwanga lya Bungereza, ekyusibwa okutwaala mundowooza esomero lino gyerisinganibwa n’abayizi okuba nga basibuka okuva munsi yonna. 

Ekitongole kya KISU eky'emyaka egitandikibwaako  kirimu KG2 (emyaka 2), KG3 (emyaka 3) ne Reception (emyaka 4). Omutendera omukulu 1 (KS1) guzingiramu Omwaka 1 (emyaka 5 egy’obukulu) n’omwaka 2 (emyaka 6 egy’obukulu). Omutendera omukulu 2 (KS2) guzingiramu Omwaka gwo 3 (emyaka 7),Omwaka gwo 4 (emyaka 8), Omwaka gwo 5 (emyaka 9) n’Omwaka gwo 6 (emyaka 10) Mu kitundu kya Pulayimale, waliwo ebibiina 2 oba 3 buli kibinja ky’omwaka, okusinziira ku muwendo gw’abayizi. Buli kibiina kirimu omusomesa n’omuyambi w’omusomesa lwaakiri omu (TA).

### Esomero lya siniya
Siniya eva mu Myaka 7–13. Omutendera omukulu ogw’okusatu guzingiramu Emyaka 7-9 (emyaka nga 11-14) era abayizi beeyongerayo okusomesebwa nga bagobererwa ensomesa y'eggwanga lya Bungereza, eryakusibwa okulaga obutonde bw’essomero.  Mu myaka 10 ne 11 (emyaka 15 okutuuka ku 16) abayizi basoma pulogulaamu ya IGCSE. Ebigezo bino bikolebwa nga biyita mu Cambridge University era ne byekenneenyezebwa ab'ebigezo by’ebweru ku nkomerero y’omwaka 11. Mu myaka 12 ne 13 (emyaka 17 ne 18) abayizi basoma International Baccalaureate Diploma Program, omusomo ogw’emyaka 2 nga tebannaba kugenda mu yunivasite.

## Ebijuliziddwaamu

## Ewalala w'oyinza okubigya

* Omukutu gw'essomero
* Okuwandiika ku Schoolnet Uganda
Ernest Bazanye

**Ernest Bazanye** munnayuganda munnamawulire, muwandiisi wa kumutimbagano, awanikayo obutambi obulabwa obukwata ku ndowoozaze n'ez'abalala, ebirowoozo, ebintu ebipya n'ebirango (blogger) , muwandiisi wa bitabo era muwandiisi w'emizannyo egiragibwa ku ntimbe, obulango bwa ttivi ,zi vidiyo geemu  n'obutambi obufulumira ku mutimbagano (Scriptwriter) mu Uganda.  Asinga kumanyibwa olw’omuko gwe ogw’okusesa ogwa Ernest Bazanye ogwa **Bad Idea**, ogwafulumiranga  mu lupapula lwa Sunday Vision okuva mu 2004 okutuuka mu 2018.  Ye muwandiisi w’ebitabo by’abaana bisatu,  era emboozi ze ennyimpi zirabikidde mu butabo bw'amawulire obufulumizibwa mu biseera ebigere (Mgazines)  Eclectica, Kalahari Review, Soomanystories, era nezikubibwa mu bitabo bya  Africa Book Club omukungaanziyibwa ebitontome n'ebiwandiiko ebirala(Anthology).

Bazanye awandiise ebisesa n’okusaaga okujereegerera okusobola okuggusa ensonga naddala ku nsonga z'ebyobufuzi mu lupapula lw'amawulire The Daily Monitor, Suluzulu.com, Saraba Magazine, era mu kiseera kino muwandiisi wa buli wiiki  n'emikutu The Nile Post ne The New Times of Rwanda buli wiiki.

Yagatta ku pulogulaamu z'ebyobufuzi ez'okusaaga n'okujereegerera okusobola okuggusa ensonga  eza What’s Up Africa ne Business Unusual ng’omuwandiisi era yawandiika nga kw’otadde n’okutegeka pulogulaamu y'ebyobufuzi erimu obwakazanyirizi  Muwawa Club ku ttivi ya Urban.

Mu 2015 ekiwandiiko kye ku mutimbagano ki "Sirika ndowooza"  (Shut Up I'm Thinking") , kyaweebwa engule y'ekiwandiiko oba obubaka bw'okumutimbagano obwasinga mu mwaka mu mpaka z'engule  ez'okukozesa emikuti gi munyumiza wala.

## Ebitabo bye

* 
* 
* Bazanye, Ernest, *Uncle Julius' Funeral,* Fountain Publishers

## Engero enjiiye ennyimpi /enfumo

* " Okwewaggula kw'Ow'oluganda Armand ", mu  (2014) (2014) nga bano. *Ekibinja ky'essanyu n'emboozi endala okuva mu Afrika: Africa Book Club Anthology: Volume 1 (2014)* . Ebitabo bya Aalvent. ISBN&nbsp; .
* "LHR okutuuka ku EBB", Okuddamu okwetegereza mu Lukalahari
* "Toyigako" Eclectica.org
* Halfaman, Eclectica.org  y’okusomesa abantu.
* Etteeka ly'Ensi, SoooEmboozi nnyingi.ug
*

## Ebijuliziddwa

# "ERNEST BAZANYE" afrikanmbiu.com. Retrieved December 9, 2014
# Ernest Bazanye's Bad Idea
# "Chandler and Frasier: Kampala’s Most Wanted | Ernest Bazanye (a novel excerpt)" somanystories.ug. Retrieved December 9, 2014
# 

## Ebijuliziddwa wabweru wa wikipedia

* "Ekirowoozo ekibi ekya Ernest Bazanye: Facebook ekufuula omusiru".
* "Okufulumya n'okukozesa ebiwandiiko by'Afirika: Ernest Bazanye n'omusango gwa Uganda".
* "Ernest Bazanye: Ennongoosereza Ku Kusirika"
Gulu Hospital

**Gulu Regional Referral Hospital** erimanyiddwa ennyo nga **Gulu Hospital** ddwaliro erisangibwa mu kibuga Gulu mu bukiikakkono bwa Uganda. Lino ly'eddwaaliro ewasindikibwa abalwadde singa ewalala bibeera bigaanye nadala okuva mu disitulikiti y'e Amuru, Gulu, Kitgum, Lamwo ne Pader . Eddwaaliro lino era likola ng'emu ku malwaliro agasomesa mu yunivasite y'e Gulu . 

## Gyerisinganibwa
Eddwaaliro ly'e Gulu lisangibwa mu kibuga Gulu mu bukiikakkono bwa Uganda, ekitundu ekisinga obunene mu kitundu kya Uganda eky'obukiikakkono. Endagiriro lyalyo eri kiromita nga 101 nga ze mayiro nga 63,singa oba okozesa  luguudo, mu bukiikakkono bw’obugwanjuba bw’eddwaliro ewasindikibwa abantu ng'ewalala bigaanye, ery'e Lira .  Lino liri kiromita nga 332, nga ze mayiro 206, ng'okozesa  luguudo, mu bukiikakkono bwa Mulago National Referral Hospital, mu Kampala, ekibuga kya Uganda ekikulu era ekisinga obunene.  Endagiriro y'eddwaliro ly'e Gulu ng'okozesa bibalo ze zino:02°46'40.0"N, 32°17'52.0"E (Latitude:2.777778; Longitude:32.297778). 

## Enkola y'emirimu
Eddwaliro ly’e Gulu ddwaliro lya gavumenti, nga liweebwa ssente okuva mu minisitule y’eby'obulamu mu Uganda ng'era obujjanjabi mu ddwaaliro lino bwa bwereere. Lino lye limu ku malwaliro ag'emirundi ebiri agasomesa ku by'obusawo erya Yunivasite y'e Gulu . Gulu Medical School era ekozesa eddwaliro lya St. Mary’s Hospital Lacor, okutendeka abasawo baalyo. Eddwaliro lya Gulu Regional Referral Hospital lirimu abayizi abasoma obusawo n’abatuuze, nga lirabirirwa abasomesa ba Yunivasite y’e Gulu wamu n’abawi b’amagezi mu Minisitule y’Ebyobulamu mu Uganda . 

Eddwaliro lino lye limu ku malwaliro 15 agaalondebwa mu Uganda okutendeka abayizi ababeera batikirddwa mu masomero g’eby'obusawo basobola okumaliriza okutendekebwa okw’omwaka ogumu nga bakulemberwa abakugu n’abawi b’amagezi abalina ebisaanyizo. Eddwaliro lino lye limu ku **malwaliro 14 ewakusindikibwa singa ewalala obulwadde bubeera bugaanye** mu Uganda.  Mu 2019, obusobozi bw’eddwaliro ly’e Gulu lyali liweza ebitanda 370. 

## Okuddaabiriza n’okulongoosa ekifo kino

Mu Gwekuminoogumu 2019, eddwaaliro lyatandika okuzimba ekimu ku kitundu ky’eddwaliro lino ekipya, nga kirimu ebisenge bina eby’okulongoosebwaamu, waadi gyebazaaliramu n’ekifo awajjanjabirwa abaana abato. Pulojekiti eno yali ebalibwaamu obuwuumbu bwa ssente za Uganda 20, nga bwebukadde doola za Amerika 5.5, nga baali bayambibwaako gavumenti ya Uganda n’ekitongole kya Japan International Cooperation Agency (JICA). Kino kyekimu ku pulojekiti eza wamu ezibalibwaamu obuwuumbi bwa ssente za Uganda 60 nga bwebukadde bwa ddoola 16 n’ekitundu nga zigendererwa okulongoosa n’okuzza bugya amalwaliro ga Gggwanga ewakusindikibwa ng'Obulwadde bigaanye ewalala nadala ag'omu Arua, Gulu ne Lira. Okumaliriza okudaabiriza kw'eddwaaliro lya Gulu Regional Referral Hospital kwali kusuubirwa okuggwa mu Gwekumi  2020.  Geeti yayongerwaako omutindo n'efuuka ey’omulembe mu 2022.

## Laba ne

* Obutaka bw'Abachooli 
* Amalwaliro mu Uganda

## Ebijuliziddwaamu

## Ewalala w'oyinza okubigya

* Omukutu gwa yintaneeti mu Disitulikiti y'e Gulu
* Omukutu gwa Yunivasite y'e Gulu
Kabale Hospital

**Kabale Regional Referral Hospital** erimanyiddwa ennyo nga **Kabale Hospital**, ddwaliro erisangibwa mu kabuga ky'e Kabale mu Disitulikiti y'e Kabale, mu bukiikaddyo bw'omubugwanjuba bwa Uganda . Ly'eddwaliro ewasindikibwa abantu ng'obulwadde bulemeredde abasawo ewalala nga mu disitulikiti y'e Kabale, Kanungu, Rubanda, Rukiga, Kisoro ne Rukungiri . Kiteesebwako nti eddwaaliro lino ligya kufuuka ddwaaliro ewasomesebwa ku Yunivasite y’e Kabale ssinga esomero lyalyo ery’obusawo libeera litandikiddwaawo. 

## Gyerisinganibwa
Eddwaliro ly’e Kabale lisinganibwa mu kitundu ky’abasuubuzi wakati mu kibuga Kabale, ku kiromita nga 139, nga ze mayiro 86, singa oba okozesa luguudo, mu bukiikaddyo bw’omugwanjuba bw’eddwaliro eriweebwa ewasindikibwa abalwadde ng'ewalala bigaanye  ery'e Mbarara. 

Lino liweza kiromita 406, nga ze mayiro 252 mu bukiikaddyo bw’omugwanjuba bw’eddwaliro ly’eggwanga erya Mulago, ewasindikibwa abalwadde ng'ewalala bigaanye. Endagiriro y'e ddwaliro ly'e Kabale Regional Referral Hospital ng'okozesa bibala ziri 1°15'04.0"S, 29°59'21.0"E (Latitude:-1.251111; Longitude:29.989167). 

## Ebikikwatako
Eddwaaliro lya Kabele lyatandikibwawo ng'eddwaliro ly'abaminsani aba  church Missionary Society mu 1921 nga kyali kikulembeddwamu Leonard Sharp ne Algernon Smith ne bakyaala baabwe ng'okugaziwa okuva mu ddwaaliro ly'e Mengo. Eddwaaliro ly'obuminsani eryasooka lyalimu esomero n'eddwaliro ly'ebigenge ku kizinga Bwana ku Nnyanja Bunyonyi. Eddwaaliro lino era lyakola ng’ekifo Sharp ne Smith we baatandikira eddwaaliro mu Rwanda nga kwekuli n'erya, *Ruanda Mission* . &#x5B; ** &#x5D;

## Engeri gyerikolamu
Kabale Hospital ddwaliro lya gavumenti, nga liweebwa ssente okuva mu Minisitule y’Eby'obulamu mu Uganda era ng'obujjanjabi n'okulabirirwa mu ddwaaliro lino bya bwereere. Lino lye limu ku malwaliro 13 agasinganibwa mu Uganda ewasindikibwa abantu abalwadde ng'ewalala bigaanye.  Eddwaaliro lino litwalibwa okubeera erimu ku 15 mu Uganda agatendeka abayizi abatikiddwa okuva mu masomero g’obusawo mu Uganda, basobole okuweereza nga balabirirwa abakugu n’abawi b’amagezi abalina ebisaanyizo.   Obusobozi bw’ebitanda mu ddwaaliro ly'e Kabale bibalibwaamu okubeera 280,  wadde ng’abalala abangi bayingizibwa, ng’abasukiridde wabula nebabasuza wansi. 

Mu 2014, omulimu gw’okugaziya n’okudaabiriza eddwaaliro lino kwatandika, nga basuubira okufuula eddwaaliro lino eddwaliro ly’abasomesa erya Yunivasite y’e Kabale. Mu mulimu gw'okudaabiriza mwalimu okuzimba ebisenge ebipya eby’okulongoosebwamu, okulongoosa n’okugaziya waadi gy’abazaalira, n’okuzimba ekifo ewatukira abalwadde abatasula mu ddwaliro eky’omulembe. Kino kyaali kibalibwaamu bajeti ya buwumbi 20 ez'okukola omulimu guno. 

## Laba ne

* Amalwaliro mu Uganda

## Ebijuliziddwaamu

## Ewalala w'oyinza okubigya

* Omukutu gwa yintaneeti mu Disitulikiti y'e Kabale
* Ekifo ekipya eky'okulongoosebwamu ku ddwaliro e Kabale
James Nyakuni

**James Nyakuni** musuubuzi era mutandisi wa mirimu mu Uganda . Ye mutandisi, nnannyini, era ye mukulu addukanya  obuweereza bwa baasi za Gaagaa -(Gaagaa Services Limited).  Yategeezebwa mu 2007 ng’omu ku bannayuganda abagagga. 

## Obuvo bwe
Yazaalibwa mu disitulikiti y'e Arua awo nga mu 1970. Yava mu ssomero mu kibiina kya pulayimale eyomusanvu (P.7) . Yatandika n’okukola amatoffaali g’okuzimba ag’ebbumba nga tannapangisa mudaala mu katale, gye yatunda ebintu ebikoleddwa mu byuma. Oluvannyuma yaggulawo edduuka ng’atunda sipeeya w'obugaali. Bwe yatandika okusuubula sigala n’amafuta g’ebidduka bizinensi ye yali emwetaagisa okugenda e Nairobi Kenya emirundi egiwerako mu mwaka. Ku ngendo ng’ezo, yayiga obukodyo bwa bizinensi obupya era naafuna enkolagana n’abantu abapya mu bizinensi. Kino yakigobereza okuggulawo edduuka eryokubiri emitala w’ensalo mu bukiikakkono bw’obuvanjuba bwa Democratic Republic of the Congo. Kunkomerero  yayingira bizinensi y’entambula. &#x5B; ** &#x5D;

## Bizinensi n’okusiga ensimbi
Ebintu byeyettanira mu bizinensi mulimu bbizinensi esaasanya ebyamaguzi ebikolebwa Coca-Cola mu ttundutundu lya West Nile, Obuweereza bwa bbaasi za Gaaga , ng’ebiddukaka byayo biwa entambula obudde bwonna wakati wa Arua ne Kampala,  ebizimbe by’amayumba n’ebizimbe ebirala ebipangisibwa mu Arua ne Kampala, n’ekibinja kya loole ezitambula engendo empanvu.  

## Laba ne

* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 

## Ebijuliziddwa wabweru wa wikipedia

* Akawunti za nannyini wa baasi zaagaa zisibiddwa olw'alipoota y'ekibiina ky'amawanga amagatte
Exim Bank mu Uganda

**Exim Bank (Uganda)** (EBU), emanyiddwa ennyo nga **Exim Bank**, baanka ya byabusuubuzi mu Uganda . Y’emu ku baanka z’eby'obusuubuzi eziweereddwa olukusa okuva mu Baanka ya Uganda Enkulu  (BOU), baanka erondoola enkola za baank,  n’ekitongole ekivunaanyizibwa ku mirimu gya baanka z’eggwanga.  EBU zezimu ku  baanka eziri mu kitongole kya Exim Bank Group (East Africa), ekitongole ekinene ekikola ku by’ensimbi nga kirina kampuni ez'enjawulo mu Tanzania, Comoros, Uganda ne Djibouti. Ekibiina kino era kirina ofiisi ezikiikirira mu Ethiopia. 

## Entambuza y'emirimu
Baanka eno ekola obuweereza eri abantu ssekinnoomu ne bakasitoma b’ebitongole. Webwatukira mu Gwekumineebiri  2019, eby’obugagga bya baanka eno byonna byali bibalirirwamu obuwumbi bwa ssente za Uganda 341.2, nga bwebukadde bwa ddoola za Amerika nga 90.907. Mu kiseera ekyo, ssente bakasitoma ba bbanka eno ze baali batereka zaali obuwumbi bwa ssente za Uganda 275.6, nga bwebukadde bwa ddoola za Amerika nga 73.429. 

## Ebikikwatako
Exim Bank Uganda yatandikibwawo mu 2011 nga Imperial Bank Uganda bamusigansimbi babiri, Mukwano Group, ekitongole kya Uganda eky’enjawulo mu bizineensi n’amakolero, ne Imperial Bank Kenya, kampuni ya wakati ekola ku by’ensimbi, esangibwa mu kibuga Nairobi ekya Kenya . 

Nga 13 Ogwekumi 2015, oluvannyuma lw'okufa kw'eyali akulira ba maneja mu Imperial Bank Group, Baanka Enkulu e Kenya yateeka Imperial Bank Kenya wansi w'enzirukanya eyali yeetagisibwa olw'embeera ya bizineensi etaali nnungi era etali nnungi n'embeera ya bizineensi eyali tetambula" mu kampuni enkulu. BOU yakwata Imperial Bank Uganda ku lunaku lwe lumu.   BOU yateeka mangu emigabo gya Imperial Bank Group ku katale.  Nga 7 Ogwokusatu 2016, Exim Bank ey'e Tanzania yafuna obwannannyini Imperial Bank Kenya bweyalina mu baanka eno n’eddamu okugifuula Exim Bank  ey'e Uganda.  

## Obwannannyini
Ey'amaguzi bya baanka eno bwali budukanyizibwa bwannannyini. Emigabo mu bujjuvu mu Exim Bank ey'e Uganda okutuuka mu Gwokusatu 2016 bulagibwa mu kimeeza kino wammanga:  

## Amatabi ag'enjawulo
Webwatukira mu Gwomusanvu 2022, endagiriro y'amatabi  ga baanka eno gaali wano wammanga: 

# **Ettabi Enkulu** - 6 Hannington Road, Kampala
# Kyaggwe Branch - Ku kizimbe kya Mukwano Shopping Mall, 23-31 Rashid Khamis Road, Kampala
# Ettabi ly'omu Kikuubo - 24 Kikuubo Lane, Kampala
# Ettabi ly'oku Acacia Mall - Ekizimbe kya Acacia Shopping Mall, Acacia Avenue, Kololo, Kampala
# Ettabi ly'e Nakawa - Plot 1-2, Enterprise Close, Ntinda Industrial Area, Divizoni y'e Nakawa mu Kampala
# Ettabi ly'omu kitundu ky'Amakolero - 86-96 Sixth Street, Industrial Area mu Kampala
# Ettabi ly'omu Kisenyi - Kafumbe Mukasa Road, Kisenyi, Kampala.

## Abakidukanya
Ssentebe wa EBU ye **Sarah Nanziri Bagalaaliwo**, atali kubagikulira. Akulira Eby'emirimu ye **Henry Lugemwa Kyanjo**, atalimu  mugabo. 

## Laba ne

* Olukalala lwa baanka mu Uganda
* Eby'enfuna bya Uganda
* Okutereka ne Baanka mu Uganda

## Ebijuliziddwaamu

## Ewalala w'oyinza okubigya

* Omukutu gwa Exim Bank Uganda
* Omukutu gwa Bank of Uganda